– Так, толькі сваімі словамі прашу Госпада дапамагчы. Мой духоўны настаўнік – архімандрыт Давід, які быў настаяцелем Вільнюскага Прачысценскага сабора. Падчас сустрэчы ён мяне блаславіў і сказаў: “Прымай людзей па магчымасці, дапамагай ім”. І тыя ідуць і ідуць. Калі мяне саму сэрца прыхапіла, то некаторыя знайшлі нават у бальніцы і спрабавалі прарвацца ў рэанімацыю. Дарэчы, я сама сабе дыягназы стаўлю. Ведаю, што ўсе мае хвробы – гэта не ад Бога, а больш ад зайздрасці і злых людзей. Я зараз знаходжуся на 2-й групе, а вось першую чамусьці адмаўляюцца даваць. Пісала з гэтай нагоды ліст у Міністэрства аховы здароўя, магчыма, вырашыцца гэтае пытанне…